kardosdrur/scandi-wiki huggingface dataset:
1. division 2008-09 (fodbold)

Sæson 2008-09 i 1. division, som er den næstbedste række i Danmarksturneringen i fodbold. Den administreredes af DBU og blev indledt den 9. august 2008. Vinderen og andenpladsen rykkede op i Superligaen. Nr. 14, 15 og 16 rykkede ned i 2. division..

Deltagere

Stilling

Resultater 
I denne tabel er hjemmeholdet skrevet i kolonnen til venstre.

1Da både FC Amager og Køge Boldklub var gået konkurs, da kampen skulle spilles, blev der ikke givet nogen point i denne kamp.
Kilde:Dansk Boldspil-Union .

Topscorere 
Kilde: Dansk Boldspil-Union

Referencer 

Fodboldsæson 2008-09
Sæsoner i 1. division (fodbold)
Kurgan

Kurgan (, ) er en by i Kurgan oblast i Den Russiske Føderation. Kurgan er administrativt center i oblasten, og har  indbyggere.

Geografi 

Kurgan ligger næsten i centrum af Eurasien, 2.044 km øst for Moskva. Byen ligger på den Vestsibiriske slette ved floden Tobol, en biflod til Irtysj, ikke langt fra grænsen til Kasakhstan. Byen er forbundet med det øvrige Rusland af den transsibiriske jernbane og den føderale hovedvej R258 "Baikal" (). Kurgan er et trafikknudepunkt mellem de europæiske og asiatiske dele af landet.

Klima 

Kurgan har tempereret fastlandsklima med lange, kolde vintre og korte, varme somre. Den koldeste måned er januar med en gennemsnitstemperatur på -15,2 °C, den lavest målte temperatur i Kurgan var -47,9 °C. Den varmeste måned er juli med en gennemsnitstemperatur på 19,8 °C, den højest målte temperatur i Kurgan var 40,5 °C. Den gennemsnitlige årlige nedbør er 381 mm.

Historie 

En bosætning, Tsarjovo Gorodísjtje () blev etableret her mellem 1659 og 1662 af godsejeren Timofej Nevezjin fra Tjumen. Den blev i de følgende år udviklet som fæstningsby. Byen fungerede som en grænsepost og dens befæstede stilling gjorde det muligt at forsvare andre russiske bosættelser fra nomadeangreb. Fæstningen var ikke desto mindre ikke altid i stand til at modstå angrebene, og blev nogle gange plyndret og brændt ned.

Kurgan fik bystatus af zarina Katharina den Store i 1782, hvor den fik sit nuværende navn og blev sæde for en ujezd. Byen er opkaldt efter en gravhøj (Kurgan) tæt på den oprindelige bosættelse.

Byen blev administrativt center i Kurgan oblast i 1943.

Demografi 

''Note: 1897 og 1926-2010 er baseret på folketællinger (1926 afrundet)

Administrativ inddeling

Økonomi

Infrastruktur 

Kurgan er et større transportknudepunkt med to jernbanestationer og lufthavn, byen ligger ved den transsibiriske jernbane.

Uddannelse 

Uddannelsesinstitutionerne i Kugan inkluderer Landbrugs akademiet, Kurgan Statsuniversitet, Kurgan Internationale Universitet, Militær akademiet, Jernbane akademiet, Forskellige teaterakademier og Arbejds- og det sociale videnskabers akademi.

Seværdigheder

Venskabsbyer 
  Rufina, Italien
  Appleton, Wisconsin, USA

Kendte fra Kurgan

Referencer

Eksterne henvisningen 

Byer i Kurgan oblast
1. division 2007-08 (fodbold)

Sæson 2007-08 i 1. division, som er den næstbedste række i Danmarksturneringen i fodbold. Den administreredes af DBU og blev indledt den 4. august 2007. Vinderen og andenpladsen rykkede op i Superligaen. Nr. 14, 15 og 16 rykkede ned i 2. division..

Deltagere

Stilling

Resultater 
I denne tabel er hjemmeholdet skrevet i kolonnen til venstre.

Kilde:Dansk Boldspil-Union .

Målscorere

Referencer 

Fodboldsæson 2007-08
Sæsoner i 1. division (fodbold)
1. division 2009-10 (fodbold)

Sæson 2009-10 i 1. division, som er den næstbedste række i Danmarksturneringen i fodbold. Den administreres af DBU og startede den 8. august 2009. Vinderen og andenpladsen rykkede op i Superligaen. Nr. 14, 15 og 16 rykkede ned i 2. division.

Deltagere

Stilling

Resultater 
I denne tabel er hjemmeholdet skrevet i kolonnen til venstre.

Kilde:Dansk Boldspil-Union .

Topscorere

Kilde:Dansk Boldspil-Union .

Fodboldsæson 2009-10
Sæsoner i 1. division (fodbold)
Den forkerte død

Den forkerte død, skrevet af den danske forfatter Kenneth Bøgh Andersen, er den tredje bog i serien Den Store Djævlekrig, udgivet af forlaget Høst & Søn i 2009.

De foregående bøger i serien er Djævelens lærling og Dødens terning. Næste bog heder Ondskabens engel, og udkom i 2010.

Handling 

I Den forkerte død må Filip Engell endnu engang vende tilbage til Helvede. Denne gang er det dog lidt hans egen skyld, da hans ven Søren tager en af Filips to piller, som bringer en til det sted i underverdenen man sidst har tænkt på. Søren gjorde dette da Filip bare havde sagt at det var almindelige hovedpinepiller. Filip må derfor tage sin anden og sidste pille, til at komme ned til Helvede for at hente Søren tilbage. Da han ankommer til Helvede møder han alle sine venner igen, og får at vide, at Søren ikke er i Helvede. Heldigvis beslutter Lucifer, Satina og Gud at hjælpe ham. De får heldigvis lokaliseret Søren, som befinder sig i Hades. Satina og Filip drager derfor af sted til Hades. Da de endelig ankommer finder de desværre ud af at Hades, som ikke har fået nye fordømte i flere årtusinder, ikke bare vil aflevere Søren. Heldigvis får Filip og Satina befriet Søren. De blev dog først selv fanget og lukket inde sammen med Søren. Men Satina slap heldigvis ud, og befriede Herkules, som var blevet fordømt pga. han blev lokket i en fælde af Hades. Herkules, som gerne ville hjælpe hende der havde befriet ham, ødelagde derfor den tykke dør, som Filip og Søren var lukket inde bag. Derefter gik Herkules til angreb på Hades, og imens flygtede Filip, Satina og Søren. 

Desværre er Helvede ikke helt, som det plejede at være. Mange djævle har nemlig sluttet sig til Aziel i ydergård, og de planlægger at vælte tronen. Imens er Søren faldet godt til i Helvede, og er en af favoritterne til at vinde Skarnstregs-festivalen. Filip og Satina bliver nød til at dele sig for at lede efter spor, og desværre bliver Satina bortført. Heldigvis opdager Filip en af Aziels spioner. Han giver sig dog ikke lige, og vagterne giver op, efter flere dage, hvor de har tortureret ham. Det finder Filip sig ikke i, og han går selv ind til spionen. Bogen slutter, da Filip kort efter træder ud af torturkammeret og fortæller, at han ved hvor Satina er.

Bøger af Kenneth Bøgh Andersen
Glen Buxton

Glen Edward Buxton (10. november 1947 – 19. oktober 1997) var en amerikansk musiker, nok bedst kendt som guitarist i det oprindelige Alice Cooper.

Mens han gik på Cortez High School i Phoenix i 1964, debuterede han i bandet The Earwigs (Ørentvisterne), der var dannet af eleverne Dennis Dunaway og Vincent Furnier. De var populære og skiftede i 1965 navn til The Spiders og i 1967 til The Nazz. I 1968 skiftede bandet endnu en gang navn. Denne gang var det for at undgå juridiske problemer med et andet band ved navn Nazz, og bandet besluttede at kalde sig Alice Cooper.

Buxton var med til at lave klassiske Alice Cooper-sange såsom "School's Out", "I'm Eighteen", "Elected" og "10 Minutes Before the Worm." Han bliver krediteret som lead guitarist på syv Alice Cooper-albums. Gennem 70-erne og 80-erne holdt Buxton lav profil, og spillede kun små job med ukendte bands som Shrapnel og Virgin.

I 1990-erne boede Buxton på en gård nær Clarion i Iowa, og her spillede han med lokale musikere. Få uger før sin 50 års fødselsdag døde han af lungebetændelse på et hospital i Mason City. Kort forinden havde han tilbragt tid med sine gamle bandkammerater: Vincent Furnier, Dennis Dunaway, Michael Bruce og Neal Smith.

Musikere fra USA
Guitarister fra USA
Personer fra Akron (Ohio)
Peugeot 3008

Peugeot 3008 er en kompakt MPV-model fra Peugeot, som blev introduceret i sommeren 2009. Den afløste ikke nogen eksisterende model, men er i princippet en MPV-udgave af den mindre Peugeot 308.

På benzinsiden er eneste mulighed en 1,6 liters benzinmotor, som uden turbolader yder 120 hk, og med turbolader yder 156 hk. Dieselmotorerne er på 1,6 og 2,0 liter, og yder hhv. 109 og 150 hk. En stærkere udgave af 2,0'eren med 163 hk kommer senere i 2009.

3008's konkurrenter tæller bl.a. Ford C-Max, Mercedes-Benz B-klasse, SEAT Altea og Volkswagen Golf Plus. En 7-personers udgave kommer i slutningen af 2009 under navnet Peugeot 5008, og vil bl.a. konkurrere med Opel Zafira og Volkswagen Touran.

Tekniske specifikationer

Kilder, fodnoter og eksterne henvisninger 

Officielt websted 

3008
Kompakte MPV'er
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Tiendelade

En tiendelade eller kirkelade var en lade eller magasinbygning, der oftest lå ved landsbykirken til opbevaring af kirkens korn.

I 1100-tallet blev der i Danmark indført en kirkeskat, der blev kaldt tiende fordi den udgjorde en tiendedel af bøndernes afgrøder. Skatten skulle betales i naturalier, altså korn, så der var behov for et opbevaringssted. Tiende blev delt i tre dele: til biskoppen – efter reformationen til Kronen – til præsten og til kirken. Bispetiende skulle leveres i bispebyen, præstetiende i præstegårdens lade, og kirketiende, der var grundlaget for kirkens drift og vedligeholdelse, blev opbevaret i kirkeladen. Det var også her kornet blev tærsket og delt i de tre dele.

Især under enevælden overdrog Kronen mange kirker og dermed også deres tiende-indtægter til lokale herremænd, som så skulle sørge for kirkernes drift og vedligeholdelse. Herremændene ville naturligvis have tiende-kornet afleveret i deres egen lade, så mange kirkelader blev overflødige og fik lov til at forfalde hvis de ikke overgik til andre formål som fx "hospital", altså en slags alderdomshjem.

Der er i Danmark bevaret flere tiendelader, f.eks. i Mesinge, Svallerup, Vigersted og Tranebjerg (Tranebjerg Kirkelade).

På Grønland findes ruinerne af en formodet tiendelade ved Gardar kaldet Gardar Tiendelade.

En række kirkelader blev ombygget til latinskoler, hvilket bl.a. tæller Den gamle Latinskole i Kalundborg, Den gamle Latinskole i Slagelse og Den gamle latinskole i Skælskør.

Referencer

Eksterne henvisninger 
 Mesinge Lokalråd: Mesinge Kirkelade – beretning af afdøde provst Jørgen Larsen, mangeårig præst i Mesinge

Landbrugsbygninger
Bygninger, konstruktioner og anlæg
Sætteskipper

En sætteskipper (hollandsk zetschipper, nedertysk settschipper, højtysk setzschiffer) er en skipper eller kaptajn, der kan føre et skib ejet af en anden person på op til 3.000 bruttotons, idet større skibe skal føres af en skibsfører. For at opnå førerrettigheder gælder dog for begge grupper, at de foruden bestået eksamen fra en navigationsskole også skal dokumentere sejltid som styrmand efter nærmere definerede regler fra Søfartsstyrelsen, regler som er udmøntet af STCW-konventionen fra IMO.

Historie

1700- og 1800-tallet 

I ældre tid (1700- og 1800-tallet) var det forholdsvis almindeligt, at en købmand eller et partsrederi anvendte en sætteskipper til at føre sit skib og da ikke sjældent en søfarende fra et af datidens små skipperbyer. I henhold til en bestemmelse af 6. januar 1803 var det i Danmark Admiralitetet, som udstedte sådanne beviser, når ansøgeren havde vist sine evner ved en sætteskipperprøve. Denne ordning indebar, at en skipper kunne få sit bevis uden at have taget borgerskab i en købstad, hvilket naturligvis ikke var populært blandt købstæderne, ligesom den gjorde det svært for toldere at leve op til et krav om, at skippere skulle have borgerskabsbevis.

Sætteskippere kunne benyttes af fx. partsrederier, af købmænd med mere end et skib eller som blot ikke sejlede selv og af forhenværende skippere, som lod en måske bedre egnet mand sejle skibet for sig. Nogle sætteskippere boede som logerende hos deres arbejdsgiver.

Forholdene omkring 1. verdenskrig 

Tidligere kunne retten til at virke som sætteskipper opfattes som en begrænset skibsførerret. Mens retten til at føre dansk skib af hvilken som helst størrelse uden for kystfart og til at føre dansk skib af over 100 tons i denne fart var betinget af, at vedkommende havde erhvervet bevis som skibsfører, var det tilstrækkeligt at erhverve bevis som sætteskipper for at kunne føre dansk skib under 100 tons i indskrænket fart. Hvis fartøjet var under 20 tons, var der endda kun krav om sætteskipperbevis, når fartøjet blev benyttet uden for udvidet kystfart.

For at erhverve bevis som sætteskipper skulle man ifølge dansk Sønæringslov af 28. februar 1916 (jævnfør Bekendtgørelse af 1. april 1919) opfylde følgende krav:
 vedkommende skulle have bestået en særlig sætteskipperprøve, hvis indretning var nærmere fastsat ved Lov om Navigationsundervisningen (jævnfør Bekendtgørelse af 1. april 1922),
 han skulle efter sit fyldte 15. år havde faret til søs i mindst 3 eller efter sit 17. år i mindst 2 år og derved forrettet en i loven nærmere angivet sømandstjeneste,
 han skulle enten have dansk indfødsret eller have været bosat her i landet i mindst 5 år,
 han skulle være fyldt 23 år,
 han måtte ikke være straffet efter nærmere fastlagte bestemmelser, og
 han skulle have bestået en nærmere anordnet synsprøve.
Bevis som sætteskipper gjaldt tillige som bevis som fiskeskipper af 1. klasse.

Noter

Litteratur 
 Anders Monrad Møller: Fra galeoth til galease. Studier i de kongerigske provinsers søfart i det 18. århundrede; Fiskeri- og Søfartsmuseet, Saltvandsakvariet, Esbjerg 1981; 
 

Maritim historie
Stillinger til søs
Salisbury (North Carolina)

Salisbury er hovedbyen i Rowan County i North Carolina, USA. I 2000 havde byen 26.462 indbyggere. Salisbury har spillet en rolle i USA's historie med blandt andet et stort fængsel til krigsfanger under den amerikanske borgerkrig. Den har mange fredede bygninger, især store herskabshuse.

Byer i North Carolina
Brian Pedersen

Brian Pedersen (født 31. januar 1988) er en dansk fodboldspiller, der senest har spillet for Vejle Boldklub.

Profil 

Brian Pedersen foretrukne position er i angrebet, hvor han med sine 74 kilo og 1.76 i højden kan betegnes som en lille og væver spiller. 

Pedersen fik sin  SAS Liga-debut for Vejle Boldklub d. 18. maj 2009 i en kamp mod FC Nordsjælland.

Kilde 
 Vejle Boldklub 
 

Fodboldspillere fra Danmark
Fodboldspillere fra Vejle Boldklub
Styrmand

En styrmand forestår et vagthold på broen på et skib. Det vil sige, at styrmanden følger den planlagte rute for skibet, dog under hensyntagen til de internationale søvejsregler (COLREG) samt til førerens stående ordrer, altså instrukser fra skibets fører (skipper/kaptajn) og desuden under opfyldelse af den danske vagtholdsbekendtgørelse. I love og regler kaldes funktionen da også "vagthavende navigatør". Vagtholdet udføres med få undtagelser i samarbejde med en udkig, som regel en skibsassistent, samt i sjældnere tilfælde med en rorgænger. Den sidste er dog nærmest helt afskaffet af selvstyreren (autopiloten), som i dag findes på alle kommercielle skibe.

Stillinger til søs
Genoa C.F.C.

Genoa Cricket and Football Club, normalt blot omtalt som Genoa, er en italiensk professionel fodboldklub, der har hjemme i byen Genova i regionen Ligurien. Klubbens farver er rød og blå. Hjemmekampene spilles på Stadio Luigi Ferraris. Genoa, grundlagt i 1893, er Italiens ældste fodboldklub. Klubben har vundet mesterskabet ni gange. Det foreløbigt sidste mesterskab faldt i 1924. Genoa har også vundet Coppa Italia en enkelt gang, i 1937.

Historie 
Genoa blev oprettet som en atletik- og cricketklub i 1893 af englændere, som en udenlandsk sportsklub, der kun havde britiske borgere som medlemmer. Det er grunden til, at klubbens navn bruger den engelske stavemåde for byen. I starten var fodbold en ikke klubbens hovedformål. Det skulle dog snart vise sig, at bibskæftigelsen var en vej til stor succes.

Genoas fodboldhold, der nu tillod italienere at spille med, vandt i 1898 den første turnering om det italienske mesterskab, og de dominerede totalt turneringens indledende år med seks mesterskaber i de syv første sæsoner. Efterhånden blev der dog dannet flere fodboldklubber, og konkurrencen især i det nordlige Italien blev hårdere. Juventus, Milan og Inter vandt deres første mesterskaber, men det var især Pro Vercelli, der med syv scudetti i perioden omkring Første Verdenskrig satte sig på tronen. I 1924 vandt Genoa deres foreløbigt sidste mesterskab. De ni titler gør stadig holdet til den fjerdemest vindende i Italien.

Genoa har har siden Anden Verdenskrig penduleret frem og tilbage mellem Serie A og Serie B, med enkelte besøg i Serie C. Efter en lang periode præget af dårlig ledelse og en bestikkelsesskandale, er Genoa tilbage i Serie A, hvor klubben oplever sit længeste ophold siden 1930'erne og 1940'erne. Præsidenten, Enrico Preziosi, er dog stadig den samme, som stod bag bestikkelsen tilbage i midten af 00'erne.

Siden 1911 har Genoa har spillet sine hjemmekampe på Stadio Luigi Ferraris, der har plads til 36.536 tilskuere. Siden 1946 har man delt stadion med lokalrivalerne Sampdoria. De to klubber spiller Derby della Lanterna, opkaldt efter byens ikoniske fyrtårn. Opgøret byder normalt på fuldt hus og opfindsomme tifoer. Det er Sampdoria, der gennem historien har klaret sig bedst i disse kampe.

Kendte spillere gennem tiden 

 Branco
 Kevin-Prince Boateng
 Marco Boriello
 Nicolás Burdisso
 Diego Milito
 Vincenzo Montella
 Goran Pandev
 Mattia Perin
 Giovanni De Prà
 Roberto Pruzzo
 Marco Rossi
 Gennaro Ruotolo
 Stephan El Shaarawy
 Gianluca Signorini
 Tomáš Skuhravý
 Luca Toni
 Fosco Becattini

Danske spillere gennem tiden 

 Lasse Schøne
 Lucas Lerager
 Peter Ankersen
 Nils Bennike
 Magnus Troest
 Morten Frendrup

References

Eksterne henvisninger 
 Official website 
 Club website links 
 Il sito dei tifosi del Grifone  

 
Etableret i 1893
Harry Bernstein

Harry Bernstein (født 30. maj 1910, død 3. juni 2011) var forfatter til bogen The Invisible Wall: A Love Story That Broke Barriers. Bogen var den første han udgav, og den behandler en række emner, herunder hans mor Adas langmodige kamp for at opfostre sine seks børn, en voldelig og alkoholisk far, den antisemitisme Bernstein stødte på under sin opvækst i Cheshire i det nordlige England, tabet af jøder og kristne i Første Verdenskrig og en Romeo og Julie-romance oplevet af hans søster og hendes kristne kæreste. Bernstein begyndte at skrive bogen, da han var 93, og den udkom i 2007, da han var 96. Ensomheden, han oplevede efter sin kone Rubys død i 2002 efter 67 års ægteskab, var katalysatoren til arbejdet.  

Hundredårige
Romanforfattere fra England
Bruno Giacometti

Bruno Giacometti (24. august 1907 – 21. marts 2012) var en schweizisk arkitekt og bror til kunstnerne Alberto og Diego Giacometti. Han var blandt efterkrigstidens mest bemærkelsesværdige arkitekter i Schweiz.

Galleri

Referencer 

Arkitekter fra Schweiz
Hundredårige
Erik Marxen

Erik Marxen (født 2. december 1990) er en dansk fodboldspiller, der spiller for FC Nordsjælland. Erik Marxens foretrukne positioner er centre back, venstre back og midtbane.

Karriere

Vejle BK 
Han kom til Vejle Boldklub fra mesterrække-fodbold i Middelfart i 2007 og er en offensiv back..

Marxen har tidligere sagt nej tak til at spille på U19-landsholdet, fordi han hellere ville prioritere sin skolegang og livet i nærmiljøet.

Han fik debut for Vejle Boldklub på udebane mod FC København den 13. april 2009..

AC Horsens 
Den 1. juli 2013 skiftede Marxen på en fri transfer til AC Horsens.

SønderjyskE 
Efter en sæson for Horsens med 30 kampe, 2 mål og 2 assist i ligaen blev Erik Marxen udlånt til Superliga-klubben SønderjyskE fra sommeren 2014.

Randers FC 
Marxen skiftede til Randers FC i juli 2015 på en treårig aftale.

FC Nordsjælland 
Marxen skiftede til FC Nordsjælland 1. januar 2022 på en treårig aftale.

Referencer

Eksterne henvisninger 

 

Fodboldspillere fra Danmark
Fodboldspillere fra Vejle Boldklub
Fodboldspillere fra AC Horsens
Fodboldspillere fra SønderjyskE
Joseph Folahan Akinola

Joseph Folahan Akinola (født 1. februar 1990) er en nigeriansk fodboldspiller, der har spillet i Vejle Boldklub .

Profil 

Akinolas foretrukne position er på den defensive midtbane.

Han blev hentet til Vejle Boldklub fra Vejle Football Academy i Nigeria. Akinola og Chidi Dauda Omeje var de to første spillere, der kom til klubben fra det afrikanske akademi.

Siden sommeren 2008 var Joseph Akinola Folahan tilknyttet U-truppen, men i vinteren 2009 blev han rykket op i A-truppen som seniorspiller. Han har flere gange siddet på bænken for Vejle Boldklub i  SAS Ligaen.

Som følge af en række skader fik Joseph aldrig chancen på Vejle Boldklubs førstehold. Kontrakten med Vejle Boldklub blev i december 2010 ophævet.

Kilde 

Fodboldspillere fra Nigeria
Fodboldspillere fra Vejle Boldklub
Nordelbingen. Beiträge zur Heimatforschung in Schleswig-Holstein, Hamburg und Lübeck

Nordelbingen. Beiträge zur Heimatforschung in Schleswig-Holstein, Hamburg und Lübeck (variant af Nordalbingen) er et historisk tidsskrift i Slesvig-Holsten og Hamborg, der er grundlagt 1923.

I begyndelsen blev det redigeret af bl.a. lederne af museet i Flensborg W.H. Dammann (1883-1926) og Fritz Fuglsang (1897-1961) samt historikeren Paul von Hedemann-Heespen (1869-1937). I begyndelsen fokuserede tidsskriftets redaktion på kulturhistorie, kirkelig og verdslig kunst, folklore og økonomisk historie, men fra ca. 1940 har artiklerne været koncentreret om områdets kunst- og kulturhistorie.

Tidsskrifter fra Tyskland
Etableret i 1923
Slesvig-Holstens historie
Hamborg
Racibórz

Racibórz er en by i det sydlige Polen med 56.727 indbyggere (2008). Racibórz ligger i Śląskie voivodskab.

Eksterne henvisninger 

Byer i Polen
Tidligere tyske byer
John Kenley

John Kenley (født 20. februar 1906, død 23. oktober 2009) var en amerikansk teater- producent.

Eksterne henvisninger og kilder 

Hundredårige
Teaterledere
Personer fra USA
Wade Mainer

Wade Mainer (født 21. april 1907, død 12. september 2011) var en amerikansk sanger og banjospiller. Med sit orkester Sons of the Mountaineers var han anerkendt for at bygge bro mellem den oprindelige musik fra bjergene og bluegrass og kaldes undertiden "Bluegrassens bedstefar". Desuden opfandt han en to-finger anslagsstil på banjoen, hvilket var en forløber for moderne tre-finger anslagsstilarter i bluegrass.

Mainer var oprindeligt fra North Carolina, og hans vigtigste musikalske påvirkninger stammede fra den musik fra bjergene, som hans familie dyrkede. Hans karriere begyndte i 1934 og spændte over næsten seks årtier, Mainer begyndte som medlem af sin brors orkester, men senere etablerede han sit eget ensemble, Sons of the Mountaineers, med hvem han spillede indtil 1953, hvor hans kristne livssyn blev mere vigtig for ham, og han forlod musikbranchen. Efter at have arbejdet på en General Motors fabrik og deltaget i vækkelsesmøder med gospelmusik, blev Mainer overbevist om, at han skulle genoptage sin karriere som kristen gospelmusiker, og han begyndte at turnere med sin kone. Han fortsatte med at udgive albums indtil 1993.

Referencer

Eksterne henvisninger 
 

Banjospillere
Sangere fra USA
Hundredårige
Arnoldo Foà

Arnoldo Foà (24. januar 1916 - 11. januar 2014) var en italiensk skuespiller, instruktør, dubber, sanger og forfatter.

Referencer

Eksterne henvisninger 

 

Skuespillere fra Italien
Michael Fisker

Michael Fisker (født 22. august 1989) er en tidligere dansk fodboldspiller, der spillede som angriber for Kolding FC og Vejle Boldklub i Viasat Divisionen.

Fisker blev hentet til Vejle som ynglingespiller og efter at være topscorer på ynglingeholdet, skrev han i maj 2007 som 17-årig kontrakt som førsteholdsspiller. Han opnåede kampe for Vejle, men blev i maj 2008 skadet, og måtte i august 2008 lade sig operere for en skadet menisk og korsbånd, hvorefter han var ude i en længere periode. I august 2009 blev kontrakten i Vejle ophævet og Fisker skiftede til barndomsklubben Kolding FC, hvor han spillede en række kampe for førsteholdet.

I sommeren 2010 skiftede Fisker til 2. divisionsklubben Middelfart.

Kilder 

 Artikler på bold.dk
 Kampreferat
 Kampreferat 

Fodboldspillere fra Danmark
Fodboldspillere fra Kolding FC
Fodboldspillere fra Vejle Boldklub
Fedde le Grand

Fedde le Grand (født 7. september 1977 i Utrecht, Holland) er en DJ, som bl.a. lavede singlen "Put Your Hands Up For Detroit".

Eksterne henvisninger 

 Officiel hjemmeside 

Dj's fra Nederlandene
Har spillet på Roskilde Festival